Wat is vir jou aanwending die voor en nadele van 'n induksie stoof? - Forum Topic
Forums / 2. FAQ & General Chat / Wat is vir jou aanwending die voor en nadele van 'n induksie stoof?
Wat is vir jou aanwending die voor en nadele van 'n induksie stoof?
17 Apr 2020 @ 10:11:03 am
Wat is vir ons aanwending die voor en nadele van ons AMC induksie stoof?
Dit is kompak en maklik om erens in die karavaan weg te pak.
Dit bespaar my elke jaar 'n fortuin aan gas, want ek gebruik die oord se elektrisiteit.
Dit is blitsvinnig om iets warm te kry.
Dit kan 'n potjie ure laat prut op 'n lae verstelling.
Die wind waai dit nie dood nie, dus kan ons dit buite gebruik. (baie belangrik hier in die Kaap en naby die see)
Dit werk heerlik met platboom gietyster kookware.
Dit werk slegs met vlekvrye staal waar 'n "I" op gestempel is.
Dit werk nie met aluminium kookware nie. (daar is 'n staal plaat daarvoor beskikbaar teen groot koste)
My inverter is net 1200 watt, wat nie genoeg is nie. Ons eenheid benodig 2000 watt.
Dit hou nie van 'n "spike " in die krag voorsiening nie. Myne moes heelgemaak word.
Wat is julle ervaring?
17 Apr 2020 @ 13:17:34 pm
Het een so 5 jaar terug gekoop My vrou like hom nie so hy ry maar net saam..
17 Apr 2020 @ 13:30:10 pm
Ons is baie gelukkig met ons s,n.
Eerste keer se gebruik was n katastrofe omrede ons nie geweet het v.d. dpesiale potte nie
Ons het toevallig n korrekte pan gebruk en dit so goed gevind dat Elma dadelik n vlekvrye pot probeer het ( een van campworld produkte) en net daar die toets gedop. Inderhaas winkel toe en die korrektes aangeskaf.
Nou is ons gerat en vind dit baie baie gerieflik. Roereiers in n pan vat slegs twee minute. Sit al aan tafel, dan maak sy dit. Tjoef-tjaf
17 Apr 2020 @ 14:13:11 pm
Wou een koop toe sien ek die kragverbruik is hoog en ek gaan sukkel by oorde wat net 10 amp kragpunte het. Sal al die ander goed moes afsit om dit te gebruik. Sou ook nuwe potte moes koop.
Nee wat! Ons twee plaat stoof met oond doen die ding. In elk geval nie so haastig om iets gaar te kry terwyl ek kamp en ontspan nie.
17 Apr 2020 @ 14:23:18 pm
Ons gebruik een maar die krag verbruik is baia hoog. Trip die staanplek se 10A trip as enigiets anders aan is. Dit is well vinnig en kompak. Gebruik maar meer die dubble spiraal stofie.
17 Apr 2020 @ 14:31:36 pm
Het een gekoop vir die karavaan maar het dit nooit in die wa gesit nie want Elmarie gebruik dit in die lapa wanneer ons kuier. Baie tevrede en word gereeld gebruik.
17 Apr 2020 @ 14:37:06 pm
Ons gebruik gas in die huis. So hy bly in die woonwa.
17 Apr 2020 @ 14:40:37 pm
As jy toevallig reeds die regte kookgery het, is dit seker goed. Ek is egter nie oortuig van die voordeel van die ding nie, veral as jy ook moet belê in 'n paar duisend rand se nuwe potte en panne. Vir my lyk dit maar soos die Wankel-enjin. Dit werk en dit het sekere klein voordele maar ook nadele en ons is so gewoond aan die suiermasjien dat die ding net nie veld gewen het nie.
17 Apr 2020 @ 14:50:29 pm
Ter verdediging van induksie, ons het gevind meeste potte werk op hom. Net nie aluminium nie. En ons het op gehou om aluminium gedurende kamp te gebruik want ons kamp nou lank en aluminium is giftig. All ons stainless staal, giet yster potte werk op hom. As n’ magneet aan die pot vas sit werk hy. Hy moet net yster in hé.
17 Apr 2020 @ 16:20:05 pm
Paul, die magneettoets is nie betroubaar nie. Ons kinders in Centurion het ingetrek in 'n huis met 'n vierplaat Speedqueen induksiestoof. Hulle het 'n stel Duitse vlekvrye potte wat sterk magneet aantrek, maar dit werk net nie op die stoof nie. Die stoof 'sien' dit eenvoudig nie. Hulle moes 'n ander stel, 'n goedkoop Suid-Afrikaanse stel, wat wel werk. Beide trek magnete ewe sterk aan. Wat die probleem is, kon ons nog nie vasstel nie.
17 Apr 2020 @ 16:35:51 pm
Ok. Ek het dit nog nie ondervind nie. All ons yster potte werk.
17 Apr 2020 @ 17:07:40 pm
Al nadeel wat ek nog ervaar het was Desember waar oord se krag onder die 200v was. Dan maak Snappy Chef niks....wys net E4
17 Apr 2020 @ 17:10:49 pm
Nice, so mens kan Snapy Cheff gebruik as n’ low volt alarm :)
17 Apr 2020 @ 17:39:20 pm
Hom ontkoppel in die classique, nog nie gebruik nie.
Het n pan vir hom en nog nie gebruik nie.
Werk op gas of vuur buite, dink hulle is sommer stront.
17 Apr 2020 @ 19:42:53 pm
Gebruik hom so nou en dan. Gerieflik as jy haastig raak.
18 Apr 2020 @ 07:33:12 am
Ek is maar ‘n hout & gas ou, ek kampmen wil iets anders doen. So nee, ek sal nie ene koop nie
18 Apr 2020 @ 10:21:58 am
Ek het myne gratis gekry as 'n maandelikse "resort rating" wenner op dié webblad. Ons het dit nog glad nie in die wa gebruik nie, maar gebruik dit daagliks in die kombuis. Ons reken dit is 'n puik apparaat.
Maar in die wa sal ons waarskynlik voortgaan met ons spiraal tweeplaat-stofie en ons stoof/oond kombinasie.
18 Apr 2020 @ 11:10:22 am
Jin, kan jy hom nie buite gebruik nie. Hy kom handig in as jy hom kan buite neer sit waar jy wil.
Ons het In die verleden altyd hout en gas gebruik maar deesdae gebruik ons net gas as Eksdom ons in die steek laat. Hout vir braai By die kamp en as ons picnic gas koeker met n’ rooster pannetje.
18 Apr 2020 @ 12:07:23 pm
Hy is nog in sy gat indie wa.
Hy het n doek oor om nie te krap nie en word as pakplek gebruik.
18 Apr 2020 @ 12:44:03 pm
Ek behoort nie kommentaar te lewer nie want ons het nie 'n snappy-chef induksiestoof nie. Wat ek egter wel kan sê ons gasbranders in die Exclusive en ook die gasplaat wat ons in die tent/rally gebruik, werk vir ons soos 'n droom, of daar nou krag is of nie. Ons het dus geen behoefte aan 'n alternatief nie.
18 Apr 2020 @ 15:45:30 pm
Kan n ou nie n plank sny wat oor die gat pas nie. Soos oor die wasbak. Ek het n box gebou wat oor ons Gypsey se gas stoof gepas het. Dan word die spasie deel van die tafel. Daai gas stoof ook nooit gebruik nie.
Die Exclusive het n gas stoof maar sy cover is level met die tafel. Ook nog nooit gebruik nie.
18 Apr 2020 @ 20:51:01 pm
Hy is gelyk met die blad, dus plat en gladnie in die pad nie.
Die opwas bak het n deksel en pla ook nie.
Met die lappies en blompot op sien jy dit nie.
18 Apr 2020 @ 22:40:34 pm
Afgesien van bogenoemde geval....sal ek steeds nie my Snappy Chef veruil nie. Ek het seker 4 jaar laas n gasbottel saam gesleep.
19 Apr 2020 @ 18:41:14 pm
Ek ry ook elke slag gas saam. Maar die induksie word staan gemaak in die tent. Dan word die gas nie eens aan geraak nie.
20 Apr 2020 @ 09:47:50 am
Ons het `n "no name" brand by Checkers gekoop verskye jare terug.
Voordeel: Is baie, baie vining. Vinniger as gas. Om die selfde hoeveelheid water te kook op hom is vinniger as gas of om `n elektriese ketel te gebruik. Dit is ook nie nodig om `n hoë verstelling te kies nie. Is amper onmiddelik besig om hitte af te gee. Was goedkoop.
Nadeel: die feit dat nie alle potte werk op die plaat. Vertrou ook nie baie die glas blad, maar moet sê dat die een wat ons het nou al lank gebruik word en nog goed lyk.
20 Apr 2020 @ 10:52:31 am
Vriende van ons het ook die Checkers brand gekoop....Platinum. Hulle is so gelukkig met hom....hulle het laasjaar n 2de een vir hul huis aangeskaf...nog steeds in die wolke
21 Apr 2020 @ 09:11:47 am
Miskien moet ek die ketel en die induksie in die Kill a watt inplug en bietjie kyk watter een gebruik die meeste krag om sê `n liter water te kook.
21 Apr 2020 @ 09:19:33 am
Ek wou laas daai toets doen met Snappy Chef teenoor gewone spiraal plaat.....omdat hulle adverteer hoe baie mens spaar. Maar my Kill a watt meter wil vir een of ander rede nie meer aankom nie....mors dood
27 Apr 2020 @ 20:10:27 pm
Ek het n Snappy Chef in die huis en hy word daagliks gebruik.
Het ook n kleiner Snappy Chef wat ons in Froggy gebruik as ons kamp.
Sovêr is ons gelukkig met hulle.
27 Apr 2020 @ 20:14:34 pm
Ek het ook n traveller Snappy Chef....werk net so lekker soos groot een